open-index/open-wikipedia-markdown huggingface dataset:
1924

## Eventes

## Naskos
* 3 de aprile Marlon Brando, Amerikani aktoro

## Morios
Morio de Lenin. Lo had li sifilise e did bli vundet kun du bales da li sosialista-revolusionara Fanny Kaplan en 1918. Uni did resta en lon kape e lo non volid bli operat den lo non had kreda en li kirurges kel povad es politi enemikes
1932

## Eventes

## Naskos

* 19 de maye Alma Cogan, britani kantera.

## Morios

* 4 de aprile Wilhelm Ostwald, germani fisikal kemiisto
1943

## Eventes

## Naskos
* 29 de septembre - Lech Wałęsa, presidante de Polonia

## Morios

* 30 de aprile Otto Jespersen, dani linguisto
1966

## Eventes

## Naskos

## Morios

*26 de oktobre Alma Cogan, britani kantera
*2 de novembre Petrus Josephus Wilhelmus (Peter Joseph William) Debye, nederlandi/amerikani fisikal kemiisto
20 de februare

## Eventes

* 1910 - Li primi ministere de Egiptia, Boutros Ghali, es tuat.

## Naskos

* 1951 - Gordon Brown, primi ministere de Unionati Regia

## Morios

* 1907 - Henri Moissan, fransi kemiisto
12 de maye

## Eventes

## Naskos
* 2001 - Perry Como, amerikani kantero
* 1820 - Florence Nightingale, angli aktiviste e flegera
## Morios
22 de januare

## Eventes

## Naskos

* 1561 - Francis Bacon, angli filosofo e politikiste

* 1934 - Bill Bixby, Amerikani aktoro e direktere.

## Morios

* 1901 - Rega Victoria, rega de li Unionati Regia e emperera de India.
23 de maye

## Eventes

## Naskos
* 1928 - Rosemary Clooney, Amerikani kantera de populari kantes

## Morios

* 1934 - Clyde Barrow e Bonnie Parker, Amerikani krimeres (furteres de sparo-kases).
24 de januare

## Eventes

* 1939 - Un tere-tremblo tua 30,000 homes in Chile.

## Naskos

* 1664 - Sir John Vanbrugh, angli arkitekte e dramatiste

## Morios
25 de januare

## Eventes

## Naskos
* 1627 Robert Boyle, irlandani kemiisto, fisikisto, e inventere
* 1982 - Noemi, es itali kantera de pop kantes.

## Morios
29 de maye

## Eventes

## Naskos

* 1917 - John. F. Kennedy, 35smi presidante de li Unionati States

## Morios
* 1829 - Sir Humphry Davy, angli kemiisto e fisikisto
* 1903 - Alexander I, rego de Serbia.
3 de aprile

## Eventes

## Naskos
* 1922 Doris Day, Amerikani kantera/aktora
* 1924 Marlon Brando, Amerikani aktoro

## Morios
4 de januare

## Eventes
## Naskos

* 1643 Isaac Newton (25 de desembre, 1642 O. S.), britani fisikisto, matematikisto, astronomo, natural filosofo, e alkemiisto.

## Morios
5 de januare

## Eventes

## Naskos

* 1412 - Jeanne d'Arc, fransi aktiviste

## Morios

* 1933 - Calvin Coolidge, 30smi presidante de Unionati States.

* 1981 - Harold Clayton Urey, amerikani kemiisto
6 de februare

## Eventes

## Naskos
* 1911 - Ronald Reagan, 40smi presidante de Unionati States

## Morios

* 1918 - Gustav Klimt, Austriani piktere.
* 1923 - Edward Barnard, usani astronome
6 de maye

## Eventes

## Naskos

* 1915 - Orson Welles, amerikani aktoro e direktere.
* 1987 - Moon Geun young, sud koreani filmal e televisional aktora

## Morios
8 de januare

## Eventes
* 1912 - ANC did es forma

## Naskos
* 1935 - Elvis Presley, Amerikani kantere e aktoro.

## Morios
* 2007 - Yvonne de Carlo, aktora.
Afrika

Afrika es li duesmi maxim grandi e duesmi maxim populosi kontinente del monde, after Asia.  
Kun area de sirk 30 370 000 km² (11 730 000 mi²) inklusent lun proximi isles, lu kovra 5.9% del total surfas-area del Tere, e 20.3% del total land-area. Kun super 840 000 000 homes (ye 2005) in 57 teritories, lu have super 12% del homal populatione del monde.
## Landes
Alma Cogan

**Alma Cogan** (19 de maye, 1932 - 26 de oktobre, 1966) esed britani kantera.

La naskad **Alma Angela Cohen** in Stepney, London, Grand-Britania.

La morid de kansre ye aje 34.
Anatomia

Anatomia (grekim *ἀνατομία* (anatomia), fro *ἀνατέμνειν* anatemnein (trancha)) es li fake de biologia kel trakta li strukture e organisatione de vivanti organismes. Lu es diviset en animale anatomia e plante anatomia. Importanti subfakes de anatomia inkluse komparativ anatomia, histologia e homal anatomia.
Antarktika

Antarktika (fro grekum ἀνταρκτικός, "opposit li Arkte") es kontinente  kel sirkumda li Sudi Pole del Tere. Lu es li maxim koldi loke sur li Tere e es preske totim kovrat da glasie; tamen, lu es anke li maxim grandi desertu del monde.

Quankam ha es mites e spekulatione pri Terra Australis ("Sudi Lande") depos ansieni tempes, li unesmi komunim akseptat vido del kontinente eventad ye 1820 e li unesmi verifikat abordo ye 1821 dal rusi expeditione de Mikhail Lazarev e Fabian Gottlieb von Bellingshausen. (Vida anke Historia de Antarktika.)

Kun area de 13,200,000 km², Antarktika es li sinkesmi maxim grandi kontinente, after Asia, Afrika, Nord Amerika e Sud Amerika. Tamen, lu have multim li maxim mikri populatione: faktim, lu have totim nuli  permananti populatione. Lu es anke li kontinente kun li maxim alti medivaloral alteso, e li maxim basi medivaloral humideso de irgi kontinente del Tere, plus li maxim basi medivaloral temperature.

Li Interrete ccTLD atribut a lu es .aq.


File: 061212-nordkapp.jpg
File:GletscherMM.jpg
File:Fryxellsee Opt.jpg
File:Mount Erebus Aerial 2.jpg
File:Aurore australe - Aurora australis.jpg
Antoine-Laurent Lavoisier

**Antoine-Laurent Lavoisier** (26 de auguste, 1743 – 8 de maye, 1794) esed fransi kemiisto, li unesmi moderni kemiiste.
Antropologia

**Antropologia** (fro grekum: ἄνθρωπος, *anthropos*, "home"; e λόγος, *logos*, "vorde" literalim parlant pri homes) es li studio de homes.  Antropologia originad in li natural sienties, li humanitates e li sosial sienties. Li termine blid unesmifoy usa da François Péron diskusant lon renkontros kun tasmanian aborigines.
Aristotéles

**Aristotéles** (ansieni grekim: Αριστοτέλης Aristotélēs 384 – 7 marte 322 A.K.E.) esed ansieni greki filosofe, kel studiad kun Platone e dosed Aléxandros li Grandi. Lo skripted multi libres pri multi temes, inklusent fisike, poesie, soologia, logike, retorike, guverno e biologia. On generalim konsidera Aristotéles, kun Platone e Sokrate, kom un ek li maxim influanti ansieni greki filosofes. Les transformad pre-sokratesal greki filosofia en li fondationes de Westal Filosofia. Li skriptures de Platone e Aristotéles fondad du ek li maxim importanti skoles de ansieni filosofia.

Aristotéles pretied savo obtenat fro li sensus e modernim on vud klasifika lo kom moderni empirike (vida materialisme e empirikisme). Lo traktad temes dialektikalim. In lon skriptures li parleres komensa fro ordinari kredos (''Endoxa''). Lon eme esed non-kontradiktione preferim kam vereso. Lo fad li fondatione de tu kel, du milyares plu tardim, saled bli developa en li empirikal siential metode. Quankam lo skripted dialoges fruim durant sen kariere, nur fragmentes de disus ha transviva. Li verkes de Aristotéles, kel ankore exista disdi, es traktates kel esed maxim partim non-publisad durant lon vivo. Dises probablim esed lektural notes o textes usat da lon studentes, e preske sertim les ha bli revise repetitim durant li yares. Li resulte es ke disi verkes multim es eklekti e desfasil lekto. Kelkes ek li maxim importanti es ''Fisike'', ''Metafisike'' (o ''Ontologia''), Nikomakhosal Etike, ''Politike'', ''Pri Alme'', e ''Poetike''. Li stile e substantie de disi verkes, quankam konekted per multi fondational maneres, varia multim. 

Aristotéles es konosat kom un ek li poki homes de historie kel studiad preske omni fake de sen tempe e probablim esed un ek li unesmi polimates. In sientie Aristotéles studiad anatomia, astronomia, ekonomike, embriologia, geografia, geologia, meteorologia, fisike e soologia. In filosofia lo skripted pri estetike, etike, guverno, metafisike, politike, psikologia, retorike e teologia. Lo anke traktad edukatione, stranjeri kustomes, literature e poesie. Lon kombinat verkes preske konstitu ensiklopedie de greki savo.
Artes

**Li artes** es larji subdivisione de kulture, komposit ek multi expresiv fakes. In moderni uso, le es plu larji termine kam *[[arte]]*, kel ordinarim signifika li vidal artes (komposit ek amb faine arte e handfabriko). 

Presis definitione de **li artes** pove bli argumental, ma li sekuenti areas de aktiveso es ordinarim inkluset:

* Arkitekture
* Arte & Vidal artes
* Handfabriko
* Danso
* Desino
* Konturo
* Filme
* Lingue
* Literature
* Musike
* Opera
* Pikto
* Fotographia
* Poesie
* Skulpto
* Teatre & Pleo artes

Historialim, li artes anke inklused li liberal artes instruktet in medieval universitates kom parte del Trivium (gramatike, logike e retorike) e li Quadrivium (gramatike, retorike, logike, aritmetike, geometria, musike, and astronomia.)

In moderni akademie, li artes es ordinarim grupat kun o es inkluset in li homal sienties. Kelki temes in li homal sienties es historie, linguistike, literature e filosofia.

## Fakes
### Vidal arte
#### Historie

Li grandi traditiones in arte have foundatione in li arte de un ek six ansieni sivilisationes: 
*Ansieni Egiptia, 
*Ansieni Grekia, 
*Ansieni Roma, 
*China,
*India,  
*Mesopotamia.

Li ansieni grekes venerad li homal fisikal forme e li portreto de muskloseso, posturo, beleso e anatomim korekti proportiones.

In arte li ansieni romanes portretad dees kom idealisat homes, montrat kun karakterisiv, distinktiv tretes, exemplim li fulmine-bolte de Zeus.

The Relapse
Astrobiologia

Astrobiologia (fro grekum *astron* (astre), *bios* (vivo) e *logos* (vorde, sientie)) es interfakal sientie kel kombina partes de astronomia, biologia e geologia. Lu fokusa primim ye li studio  del origine, distributione e evolutione de vivo.
 
Kelki importanti astrobiologial inquestal temes inkluse:

* Quu es vivo?
* Qualim vivo devenid exista?
* Qui tipes de environmentes vivo pove tolera?
* Qualim nus pove determina ob vivo exista sur altri planetes?

Astrobiologia anke es nomat exobiologia o xenobiologia. Disi termines es usat in sientie fiktione por refera al spekulativ biologia de exterterane. Xenobiologe ordinarim es homal medike o biologe kel es experte pri li fisiologia de exterteral vivo formes.
Australasia

**Australasia** es li area kel inkluse Australia, Novi Selande, Novi Ginea e li multi, proximi, plu mikri isles, ek kel maxim multes es in li esti parte de Indonesia. Li nome blid krea da Charles de Brosses in Histoire des navigations aux terres australes (1756). Lo derivad lu fro latini frase kel voli dikte “sud Asia” e diferentiad li area fro Polinesia e li sud-esti Pasifiki Oseane (Magelanika). On kelkitem dikte Australasia por Australia e Novi Selande solim, pro absenteso de altri vorde limitat a ti du landes.
Li vorde have poki utileso por politikal e kultural deskriptiones, pro ke quankam amb Australia e Novi Selande es relativim richi, dominantim anglum-parlanti landes e simili ye multi maneres, lus have poku komunim kun altri nationes in li area. Li vorde es non-populari in Novi Selande pro ke lu es perseptet emfasa Australia e implika forsan ke li regione es parte de Asia. Instedu, li vorde Oseania es preferat, quankam disu voli dikte kelku kelkim diferanti, e Australia ofte es perseptet da novi-selandanes kom non parte de Oseania. 

Parlant biologialim, tamen, Australasia es distinktet regione kun komuni evolutionari historie e tre multi uniki plantes e animales, kelkes komuni ye li toti area, altres limitat ye partikulari partes ma havent komuni ansestria.

Li biologial divisenti linie kun Asia es li Wallace line, kel representa li marjine inter du kontinental plates. Sulawesi e Lombok es situat sur li esti, Australasian latere del linie e Borneo e Bali es situat sur li vesti, Asian latere.

Ye li pasatu, Australasia ha bli usa kom nome por kombinat Australia e Novi Selande sportistaro. Exemplim ye 1905 Australia e Novi Selande kombinad lusen maxim bon tenise-luderes por kompeti in li Davis Kupe international turnee, e in li Olimpi Ludes de 1908 e 1912.
Astronomia

**Astronomia** (grekim: αστρονομία = άστρον + νόμος, *astronomia* = *astron* + *nomos*, literalim, *"lege del [[Astre|astres]]"*) es li sientie de sielal objektes (exemplim steles, planetes, kometes, e galaxies) e fenomenes kel origina exter li atmosfere del Tere (exemplim, aurores e kosmal radiatione). Lu konserna li evolutione, fisike, kemie, e movo de sielal objektes, plus li formatione e developo del universe. On pove usa astronomial observationes por proba fundamental teories in fisike, kom general relativitate. Teorial astrofisike komplementa observational astronomia pro ke lu sercha explika astronomial fenomenes.

Astronomia es un ek li maxim oldi sienties. Astronomes, spesialim de ansieni Grekia e India,  praktisad siential metodologia, e avansat observational teknikes povud ha bli sava multim plu fruim. Historialim, **amatori astronomes** ha kontribu multi importanti astronomial deskovros e astronomia es un ek li poki sienties in kel amatores pove ankore exekute aktiv role, spesialim in li deskovro e observatione de efemeri fenomenes.

Depos li 20esmi sekle li fake de profesional astronomia ha bli divise en **observational astronomia** e teorial astrofisike. Observational astronomia konserna li kolektione de datumes, li konstruktione e manteno de instrumentes, e li analiso de resultes. Kelkitem on refera a disi fake kom "astrometria" o simplim "astronomia". Teorial astrofisike determina li observational implikationes de komputal o analiti modeles.

On mus non konfusa moderni astronomia kun astrologia, li kredal sisteme kel aserte ke es korelatione inter homal aferes e li positiones de sielal objektes. Quankam li du fakes departa fro komuni origine, maxim multi penseres in ambi fakes kreda ke lus nun es distinktet.

## Sunal sisteme

 
 

* Sunal sisteme
** Jupitere  (♃)
** Lune
** Mars  (♂)
** Merkurie  (☿)
** Neptune  (♆)
** Pluto  (♇)
** Saturne  (♄)
** Sune 
** Tere  (♁)
** Urane  (♅)
** Venus  (♀)

## Vida anke

* Liste de astronomes
Bioinformatike

Bioinformatike o komputal biologia es li uso de teknikes fro aplikat matematike, informatike, statistike e komputal sientie sientie por solu biologial problemes. Inquesto in komputal biologia ofte koinsida kun sistemes biologia. Importanti inquestos in li fake inkluse li linifiko de ordines, trovo de gene, ri-asemblo de genomes, linifiko de proteine strukture, prediktione de proteine strukture, prediktione de genal expresione e proteine-proetine interaktos e li modelo de evolutione. Li termines bioinformatike e komputal biologia ofte bli usa interchanjablim, quankam li duesmi fokusa ye li develepo de algoritme e spesifikat komputal metodes. Pro li intereso de komoputal sientiistes e matematikistes e li populareso de komputal teknikes in genomike, on ofte noma lu kom komputal biologia, quankam plu akurati termine es komputal genomike. Bioinformatike usa matematikal teknikes por extrakte informatione ek bruisanti datumes produktet per alti-voluminal biologial teknikes. Representativ problemes in komputal biologia inkluse li asemblo de alti-qualitate DNA ordines fro fragmental mitralial DNA sequenso e li predikto de genal reglatione per datumes fro mRNA mikroshablones o masal spektrometria.
Biokemie

Biokemie es li studio del kemie de vivo, ponte inter biologia e kemie kel studia qualim komplexi kemial reaktiones produkte vivo. Es hibrid fake de kemie kel spesialisa in li kemial prosedos in vivanti organismes. Dis artikle diskuse nur teral biokemie. Omni savat formes de vivo sur li Tere es fundat sur karbo e aque. On kreda ke omni presenti formes de vivo ha desense fro li sami komun ansestre. Lus have simili biokemies, even in koses semblanti arbitriari, kom geneti chifre o manualeso de diversi biomolekules. Es non-savat ob alternativi biokemies es posibli o praktikal.

Biokemie trakta li strukture e funktione de selular partes, kom proteines, karbohidrates, lipides, nuklei asides e altri biomolekules. Kemial biologia eme responda a multi biokemial questiones per usant implementes developat in sinteti kemie.

Quankam es vasti nombre de diferanti biomolekules, lusen ordinarim es komposit ek repetit simili subunos (nomat monomeres) ma kun diversi ordines del unos. Chaki klase de biomolekules have diferanti grupe de subunos. 

Li biokemie de selular metabolisme e li endokrine-sisteme ha bli investiga extensivim. Altri areas de biokemie inkluse ensime-katalisat reaktiones, li tretes de proteines, li geneti chifra (DNA, RNA), proteine-sintese, selule-membrane-transporto e signale-transduktione.


Gripo viruso sandara.jpg|
Biokeemia labori laud.JPG|
Chemiosmosis-asw2 He.svg|
EIF4A1 Function Diagram.png|EIF4A1
Exosome with hsp70.png|hsp70
Biologia

Biologia es li studio, o sientie, de vivo. Lu trakta li tretes e konduites de organismes, qualim spesies e individus existeska, e lusen interakto kun mutu e li ambiente. Biologia inkluse larji spektre de akademial fakes kel ofte es regardat kom non-dependanti. Tamen, kunu lus trakta fenomenes relat vivant organismes (biologial fenomenes) trans larji range de skales.





Biologia studia li varietate de vivo 


Ye li nivele del organisme biologia ha explika fenomenes kom nasko, kresko e deskresko o morio de vivanti organismes. Similesos del yunes e patres (heredo) e floro de plantes ha perplexisa homaro depos ansieni tempes. Altri fenomenes kom li produktione de milke (laktatione) da matras after parturo, li chanjo de forme de animales after nasko (metamorfose), li nasko de serteni animales (fogles e repteres) ek semblantim non-vivanti oves, saniso de vundes o li movos de plantes (tropisme) ha bli studia. Sur plu larji skale de tempe e spasie, fenomenes kel ha atrakta li intereso de multi biologes es: domestikatione de animales, li larji varietate de vivanti organismes (biodiverseso), chanjos de vivanti organismes durant epokes (evolutione), extinktione, spesiatione, sosial konduite inter animales ets. 

Durant ke botanike trakta li studio de plantes, soologia es li fake de sientie kel trakta li studio de animales e antropologia es li fake de biologia por studia homal entes. Tamen, ye li molekulari nivele, vivo bli studia dal fakes de molekulari biologia, biokemie e molekulari genetike. Ye li sekuenti nivele del selule, lu bli studia kom selulari biologia, e ye multiselulari niveles, lu bli examina in fisiologia, anatomia e histologia. Developal biologia studia vivo ye li nivele del developo o ontogenia del individual organisme. Supruvadant li skale vers plu multi kam un organisme, genetike konsidera qualim heredo funktiona inter patre e yune. Etologia konsidera li konduite de grupes de plu multi kam un individu. Populational genetike studia ye li nivele de toti populatione e sistematike konsidera li relationes inter spesies e grupes de spesies. Interdependanti populationes e lusen habitatories bli examina in ekologia e evolutionari biologia. Spekulativ novi fake es astrobiologia kel examina li posibleso de vivo exter li Tere.

## Animalia
### [[Mamiferes]]
* Orcinus orca (karnevori delfine)
* Felis silvestris catus
* Homo sapiens
* Homal evolutione

## Plantae

## Vida anke

* Liste de biologes

## 

File:Guriezo Adino vaca toro terneras.jpg|Animalia - Bos primigenius taurus
File:Zboże.jpg|Planta - Triticum
File:Morchella esculenta 08.jpg|Fungi - Morchella esculenta
File:Fucus serratus2.jpg|Stramenopila/Chromista - Fucus serratus
File:Gemmatimonas aurantiaca.jpg|Bacteria - Gemmatimonas aurantiaca (- = 1 Micrometer)
File:Halobacteria.jpg|Archaea - Halobacteria
File:Gamma phage.png|Virus - Gamma phage
Dante Alighieri

**Durante degli Alighieri**, generalim konosat kom **Dante**, (sirk 1 de june, 1265 – 13/14 de septembre, 1321) esed italiani florentiani poete. Lon maxim grandi verke, li ''Divina Comedia'' (*Li Divin Komedie*), es regardat kom li maxim grandi literatural verke produktet in Europa durant li medieve e kom li fondatione del moderni italiani lingue. Li Sosiete de Dante Alighieri, fondat in Italia ye 1889, kontinua promote italiani kulture e lingue trans li monde ye lon nome.
Botanike

**Botanike** es li siential studio de plantal vivo. Kom fake de biologia&nbsp;&nbsp; lu es anke kelkitem nomat plante sientie(s) o plante biologia. 

Botanike kovra larji range de siential fakes kel studia li kresko, reproduktione, metabolisme, developo, morbes, ekologia e evolutione de plantes.

Banksia brownii
Busolal direktiones

In geografia li quar kardinal busolal direktiones es norde, este, sude e weste. Norde e sude orienta vers li respektiv poles del Tere. Li rotatione del Tere defini li direktione de este e weste.

Li quar kardinal direktiones koresponda ye li sekuenti gradus de busole: Norde: 0 (= 360) gradus, Este: 90 gradus, Sude: 180 gradus e Weste: 270 gradus (vida asimute).

In matematike kardinal direktiones o kardinal punktus es li quar primi direktiones o punktus de busole in planu.

Li termine **ordinal** o **mediat direktione** refera ye un ek li quar busolal direktiones situat mi-inter li kardinal orientationes: nord-este, sud-este, sud-weste e nord-weste.
Developal biologia

Developal biologia es li studio del kresko e developo de organismes. Moderni developal biologia studia li geneti kontrolo de selular kresko, diferentiatione e morfogenese, kel es li prosedo kel krea organes e anatomia. Embriologia
es subfake pri li studio de organismes inter li uni-selular nivele (generalim nomat sigote) e li fino del embrioal nivele, kel non es nesesarim li komenso de liberi vivanti organisme. Originalim embriologia esed plu deskriptiv sientie til li duantesmi yarsento. Embriologia e developal biologia disdi trakta li diversi gradus kel es nesesari por li korekti e kompleti formatione del korpore de vivanti organisme.

Li parenti fake de evolutionari developal biologia
bli forma ye li 1990 dekyare e es sintese de trovos fro molekular developal biologia e evolutionari biologia kel konsidera li diverseso de organismal forme in evolutionari kontexte.

Li trovos de developal biologia helpa komprenda developal malfunktiones kom kromosomal erores, exemplim, Down sindrome. Komprendo del spesialisatione de selules durant embriogenese povud provise informatione pri qualim spesialifika radikal selules por spesifikat organes. Dise povud dukte a spesifikat klono de organes por medikal emes. Altri biologialim importanti prosedo kel eventa durant developo es apoptose o selular selftuo. Pro disi resone multi developal modeles bli usa por deskovra li fisiologial e molekular fundamente de disi selulari prosedo.
Doris Day

**Doris Day** esed amerikani kantera e aktora.

La naskad **Doris Mary Ann von Kappelhoff** li 3 de aprile, 1922 in Evanston, Ohio.

## Kantes
* Sentimental Journey (kun Les Brown's Band of Renown)
* My Dreams Are Getting Better All The Time (kun Les Brown's Band of Renown)
* It's Magic
* Again
* Love Somebody (duete kun Buddy Clark)
* Confess (duete kun Buddy Clark)
* Bewitched
* Shanghai
* Sugarbush (duete kun Frankie Laine)
* Mister Tap Toe
* Secret Love 
* If I Give My Heart To You
* I'll Never Stop Loving You
* Everybody Loves A Lover
* Move Over, Darling
Ekologia

Ekologia, o ekologial sientie, es li siential studio del distributione e abundo de vivanti organismes e qualim disi tretes es afektet da interaktos inter li organismes e lusen environmente. Li environmente de organisme inkluse amb li fisikal tretes, kel pove bli deskripte kom li sume de lokal non-biologial influos kom klimate e geologia, e li altri organismes kel parta lusen habitatorie. Li termine *oekologie* (ekologia) blid invente ye 1866 dal germani biologe Ernst Haeckel; li vorde deriva fro li greki *oikos* (menaje) e *logos* (vorde, studio); dunke, *ekologia* voli dikte li *studio del menaje de nature*.

## Vida anke

* Liste de ekologes
Emil Abderhalden

**Emil Abderhalden** (9 de marte, 1877 – 5 de auguste, 1950) esed Suisi kemiisto e fisiologe. Lo did invente teste por gravideso.
Europa

**Europa** konventionalim es konsiderat kom un ek li set kontinentes. Disi distinktione es, ye disi kasu, plu kultural e plu politikal kam fisiogeografial. Fisikalim e geologialim, Europa es subkontinente o grandi peninsule, formant li maxim vesti parte de Eurasia. Europa es sirkumdat an li norde dal Arkti Oseane, an li veste dal Atlanti Oseane e an li sude dal Mediterani e Nigri Mares e li  Kaukasus. An li este li marjine de Europa es vagi, ma traditionalim es li Ural Montes e li Kaspiani Mare an li sud-este: li Ural Montes es konsiderat da maxim multes kom geografial e tektoni land-marke kel sepera Asia fro Europa.

Europa have li duesmi maxim mikri area del kontinentes del monde, kun sirk 10,790,000 km² (4,170,000 mi²) o 7.1% del sufase del Tere, e es plu grandi kam nur Australia. Lu have li triesmi maxim grandi populatione del kontinentes del monde (Asia e Afrika es plu grandi) kun populatione de super 700,000,000, o sirk 11% del populatione del monde.

## Europani Landes




## References
Evolutional biologia

Evolutional biologia es subfake de biologia kel studia li origine e desensione de spesies e lusen chanjo durant tempe, tu es lusen evolutione. Tes kel studia evolutional biologia es nomat evolutional biologes o min ofte evolutionistes.

 
Evolutional biologia es interfakal subfake pro ke lu inkluse sientiistes ek multi fakes kel studia taxonomie. Exemplim, lu inkluse sientiistes kel ha resiva spesial instruktione pri partikular organismes kom mamiferologia, ornitologia o herpetologia ma usa dis organismes kom sistemes por responda a general questiones de evolutione. Lu anke inkluse paleontologes, kel usa fosilus por studia li manere e rapideso de evolutione, e teoriistes in areas kom populational genetike e evolutional teorie. Ye li 90 dekyare developal biologia devenid parte de evolutional biologia pro li studio de evolutional developal biologia.

Lun trovos multim influa li novi fakes kel studia li sosiokultural evolutione e evolutional psikologia de homaro durant li milyares ante li inventione de agrikulture. Li frame de idees e konseptal instrumentes de evolutional biologia nun es aplikat in li studio de range de temes fro komputatione a nanoteknologia. 

Artifisial vivo es subfake de bioinformatike kel proba modela, o even ri-krea, li evolutione de organismes kom deskriptet per evolutional biologia. Disi bli fa per matematike e komputal modeles.
Filosofia

**Filosofia** es li fake kel studia qualim on deve viva, quali koses exista e quu kelen esential natures es; quu es real savo; e quues li korekte prinsipes de resono. 

* Ansieni Greki Filosofia 
** Aristotéles

## Vida anke
* Liste de Filosofes
Finni ansieni kredo

Finni ansieni kredo es li finni e karyalani (finnim *karjalainen*), pagani o prekristani formes de religione, kel existad ante kristanisme e anke durant li kristani religione. Religional kredo e traditiones ha longitem es mixure de kristianisme e paganisme, in kel on ha kulta e honora amb kristani Dee, Jesu e sanktes e finni dees e nixes. 

Ansieni kredo non purim related supernaturalisme, ma anke in tre konkreti e omnidial koses, den fenomenes, kel on kredad kom sankti, blid vida in nature e homes. Pagani kredo non esed area de vivo e akto kun klari marjines kom, exemplim, kristanisme kel remplased lu. Es ofte desfasil ye marka marjines inter pagani e altrim nur mital kredos. On poved kulta e diskurse samiman kun heme-nixes, heroes de ansieni rakontes e spirites de ansestres kam kun sentral dees.

## Dees e spirites

Pluri divines e altri spirites apartenad ye finni ansieni kredo. Dises variad segun tempe e loke; ye diferanti tempes e in diferanti regiones on kultad diferanti divines. Tamen, exemplim li superdeo, Ukko, probablim esed konosat omnilok in Finlande, e li equivalenti karaktere es konosat tam bonim da skandinaves, lapones e baltes. Klarim importanti, ma disdi nur malim konosat spirite ha es Jumi (pronuntiat Yumi), kelen nome es parenti ye Jumala (*Deo*, pronuntiat 'Yumala). Li heroes de rakontes maxim konasat disdi, Väinämöinen e Ilmarinen, ha anke es kultat. Li nome Ilmarinen es aparientim parenti ye li divine, Inmar, de distantim parenti lingue.  

Altri importanti divini karakteres esed diversi nature-spirites reglant li visinus e natural elementes. Li maxim grandi ek disi elfes esed nomat *rego*. Li rego de aque ofte blid nomat Ahti e li rego del foreste nomat Tapio . Anke esed multi altri elfes de aque e foreste. On pregad ofte a dises per prego e sakrifisies pri animales del chaso, bon vetre o fortune por fisho. Lojies, komunies e agres haved lusen propri elfes, kel ofte esed plu lokal kam plu larjim konosat nature-sprites. Lusen laboro esed garantira provisione, protektione e fertileso. On suposi ke primim multi lokal elfes ha depos li veri komenso bli kulta kom ansestral spirites.
Fisike

**Fisike** esed originalim li savo de natural koses (= natural sientie); nun, li sientie kel trakta li interaktione inter materie e energie (ma generalim lu exkluse kemie).

Til li siential revolutione de li renesanse, fisike esed subfake de filosofia kel trakta li nature de koses. Ma depos li tempe de Galileo Galilei, e partikularim pro li efortes de Isaac Newton, fisike devenid li matematikal deskriptione de nature.

Fermim sur lun Newtonal fundamente, klasikal fisike inklused sempre plu multi fenomenes, til ke finalim poki fenomenes defiad explikatione. Ma li interpretatione de ti efektes segun novi konseptos de Max Planck e Albert Einstein postulad li kompleti riformulatione del fundamental prinsipes de fisike (vida quantum-teorie; relativitate).

Fisike disdi es diviset en multi spesialismes, inklusent mekanike, nukleusal fisike, quantum-teorie, relativitate e termodinamike.

## Vida anke

* Liste de fisikistes
Fisiologia

Fisiologia (grekim *φύση, phusè* (natura) e *λόγος, logos* (vorde, studio)) es li studio del mekanikal, fisikal e biokemial funktiones de vivanti organismes.
 
Fisiologia ha traditionalim es diviset en plantal fisiologia e animalal fisiologia ma li prinsipes de fisiologia es universal, qui unque partikular organisme bli studia. Exemplim, tu kel bli lerna pri li fisiologia de yeste selules pove anke aplika a homal selules.

Li fake de animale fisiologe extense li implementes e metodes de homal fisiologia a non-homal animale spesies. Plante fisiologia anke prunta fro ambi fakes. Lun studios es aminim tam diversi kam li arbre de vivo self. Pro disi diverseso de fakes, inquesto in animale fisiologia ordinarim konsentra por komprenda qualim fisiologial tretes chanjad durant li evolutionari historie de animales.

Altri fakes de siential studio kel ha resulta ek fisiologial inquesto inkluse biokemie, biofisike, biomekanike e farmakologia.
Geografia

* Afrika
* Antarktika
* Asia
* Australasia
* Europa
* Nordi Amerika
* Sudi Amerika

* Busolal direktiones
Genetike

Genetike (fro greki ***γεννώ***, *partura*) es li sientie de genes, heredo e li variatione de organismes. Li britani sientiiste William Bateson unesmifoy sugested li vorde por deskripte li studio de heredo e li sientie de varatione in personal letre a Adam Sedgwick, datat 18 aprile, 1905. Bateson unesmifoy publim usad li termine genetike che li Triesmi International Konfero pri Genetike (London, Anglia) ye 1906.

Homes aplikad savo de genetike in prehistorie por li domestikatione e selektiv pluboniso de plantes e animales. In moderni inquesto genetike provise importanti implementes por li investigatione del funktione de partikular genes, exemplim, li analiso de geneti interaktos. In organismes geneti informatione generalim es porta in kromosomes kom parte del kemial strukture de DNA molekules. 

Genes chifra li informatione por sintesa li amino-asidal ordines de proteines, kel es importanti por determina li final fenotipe del organisme. In diploidi organismes dominanti alele in un kromosome kasha li expresione de dominat gene sur li altri. Li *un gene, un proteine* konsepture nun es savat kom simplatri. Exemplim, kelki singli genes pove prudukte multi produktetus, dependant qualim lun transkriptione es reglat. Genes chifra li nukleotide ordines in mRNA, tRNA e rRNA kel es besonat por proteine sintese.

Genetike determina multe, ma non, omne, del semblo de organismes, inklusent homes, e qualim lus konduite. Environmental diferos e hasardal faktores anke kontribu. Monosigoti (identi) jemeles, klone pro li frui spliso de embrio, have li sami DNA , ma diferanti personal karakteres e diferanti fingre-printatus. Genetim identi plantes kreskat in plu koldi klimates sintesa plu kurti e min saturat grasi asides por evita rigideso.
Genomike

Genomike es li studio del genomes de organismes e li uso del genes. Lu sistematim usa informatione pri genome, kun altri informatone, por responda a questiones in biologia, medisine e industrie.

Genomike potentialim provise novi terapial metodes por kura kelki maladesos e novi metodes de diagnose. Altri aplikationes es in li manjajal e agrikulture industries. Li chefi metodes de genomike es bioinformatike, geneti analiso, mesuro de genal expresione e determinatione de genal funktione.
Geologia

**Geologia** (fro grekum γη- (ge-, "li tere") e λογος (*logos*, "vorde", "ratione")) es li sientie e studio del solidi materie  de sielal korpores, lun kompositione, strukture, fisikal tretes, historie e li prosedos kel forma lu. Lu es un ek li teral sienties. Geologes ha helpa determina ke li aje del Tere es sirk 4.6 mil milione (4.6x109) yares, e ha determina ke li litosfere del Tere, kel inkluse li mantele, es fragmentifikat en tektoni plates kel mova trans reidi superi mantele (astenosfere) per prosedos kel on noma kolektivim tektonike de plates. Geologes helpa trova e jera li natural rekurses del tere, kom petrolie e karbone, plus metales kom fere, kupre e uranium. Plusi ekonomial interesos inkluse lapides e multi  minerales kom asbeste, perlite, mika, fosfates, seolites, argile, pumise, quartse, e silise, plus elementes kom sulfre, klore e helium.

Li geologia de planetes (kelkifoy nomat astrogeologia) refera al aplikatione de geologial prinsipes a altri korpores del sunal sisteme. 

Li vorde "geologia" unesmim blid usa da Jean-André Deluc ye 1778 e lu blid introdukte kom standardi termine ye 1779 da Horace-Bénédict de Saussure.  Li sientie non blid inkluse in  li triesmi editione del *[[Encyclopædia Britannica]]* kompletisat ye 1797, ma esed longi artikle in li quaresmi editione kompletisat ye 1809. Plu oldi signifikatione del vorde blid unesmim usa da Richard de Bury por distinkte inter teral e teologial jurisprudentia.

## Vida anke

* Periode (geologia)
* Liste de geologes
Historie

**Historie** es sientie, kel studia kronologia de preteriti eventes de li homaro e kulture.

## Historial epokes
* Prehistorie
* Antike
* Medieve
* Novi e moderni historie

## Vida anke
* Historie de matematike
Homal biologia

Homal biologia es akademial fake de biologia kel fokusa ye homes. Lu proximim relate medisine e primatal biologia.

Home es multiselular eukariote kel konsista ek evaluat 100 000 miliarde de selules. Kom spesie, homes es primates e pove bli distinkte fro altri primates per lesen plu altim evolut serebre. Quankam homes es multiselular animales, multu ek li basal vivo-prosedos de homal selules es esentialim sami kam tes de simpli uniselular eukariotes kom yeste e even prokariotes.
Homal evolutione

**Homal evolutione** es li prosedo de chanjo e developo, o evolutione, durant kel homal entes emerjad kom distinktet spesie. Lu es li teme de larji siential inquesto kel proba komprenda e deskripte qualim disi chanjo e developo ha eventa. Li studio de homal evolutione inkluse multi siential fakes, maxim remarkindim fisikal antropologia e genetike. Li termine *homal*, referant a homal evolutione, refera a li genre *Homo*, ma studios de homal evolutione ordinarim inkluse altri hominides, kom li *australopitesines*.
Hómeros

**Hómeros** (grekim Ὅμηρος, Hómeros) esed legendari, frui greki poete. On traditionalim kreda ke lo komposid li Ilias e li Odísseya. Es generalim suposit ke lo vivad in li 8esmi sekle A.K.E.

Traditione dikte ke Hómeros esed blindi, e diversi ioniani urbes pretense lon loke de nasko. Altrim lon biografia es non-savat. Es multi skolasti debato pri ob Hómeros esed real persone.

Li greki vorde Hómeros signifika ”kaptate”. Es teorie ke lon nome venid fro li nome de sosiete de poetes nomat li Homeridae, kel literalim signifika ”filios de kaptates”, t.e. tes kel ha desense de milital prisonieres. Disi viros non blid tua in batalies. Les non blid senda a milite pro ke lesen loyaleso ye li loke de batalia esed suspektindi. Dunke, ye li tempe ante skripto, les esed preskriptet memora poemes e historia.
Islame

**Islame** o Islam es un Abrahami, monoteisti kredo fundat in li fruim setesmi sekle da li Profete Muhammad in Arabia. Sen nome, signifikanti "submisione" a li volio de Deo (Allah in arabum), reflekte li sentral doktrine ke homal vivo eme es tu submisa a divini gido. Li religionen sakri texte es li Qur’an, kredet tu es li literal vorde de Deo kom revelat a Muhammad da li anjel Gabriel. Kun li Qur’an, musulmanes venera li Hadith—registrat diktos e aktiones de Muhammad—kom un fonte de gido, e les aksepta priori revelationes tal kom li Torah e Evangelie kom parte de un kontinui profeti traditione.

Sentral a Islam kredo es six artikles de kredo: kredo in un Deo, in Sen anjeles, in Sen revelat libres, in Sen mesajeres (de Adam per Jesu a Muhammad), in li Die de Judiko, e in divini predestinatione. Tes kredos es juntet kun sink fundamental praktisos, konosat kom li Sink Pilares: deklaratione de kredo (shahādah), ritual prego sinkfoy omnidiali (ṣalāh), almosne (zakāt), fasto in li monate de Ramadan (sawm), e pilmiro a Mecca (ḥajj) por les kel es kapabli. Junktim, tes pilares struktura un musulmanen spirital vivo, komunial obligationes, e relatione kun Deo.

After Muhammadden morio in 632 KE, li gidantaro de li musulmanen komunie pasad a un serie de kalifes, e sub li Umayyad e plu tardi Abbasid dinasties li islami monde expansed rapidim, inkludenti grandi regiones de li medi-Este, Nord Afrika, e transu.

Durant sekles, teologial e politikal diferos produkted pluri grandi branches. Li maxim grandi esanti Sunni Islam (75–90% de musulmanes), sekueti da Shia Islam (10–20%), e anke mikri grupes, tal kom Ibadis, Sufis, Ahmadiyya, Bektashi, e Quranisti musulmanes.

Chaki traditione have komuni sentral kredos in li Qur’an e Muhammad ma difera in interpretationes de autoritate, lege, e gidantaro.

Disdi, Islam es li mondal duesmi-maxi grandi religione kun proxime du biliones de adherentes, e lo kreska plu rapidim kam altri grandi kredos.

Li majoritate de musulmanes viva in Asia e Afrika, kun signifikanti popules in Indonesia, Pakistan, India, Bangladesh, Egipte, e Nigeria. Der es anke grandi musulmanen komunies in Europa, China, e li Amerikas.

Li kredon diverseso es reflekteti in lumen richi kultural expressiones—de arkitekture e arte til legal skoles e misti praktisos—tamen lumen adherentes remana uniset da li konviktione ke der es nuli deo exept Allah e Muhammad es Sen final mesajere.

## Etimologie
Arabi *islām* es derivad fro li trikonsonantal radike S-L-M. *Islām* es abstrakti nominal derivad fro disi radike. Lu signifika "submisad a 'li Dee' (Allah)". Altri arabi vordes derivad fro li sami radike inklusa:

* *[[Salām]]*, kel signifika "pase", e kel bli anke usa in salutatione, *[[Salam aleikum|As-Salāmu alaykum]]* ("Let pase es ye vu").
* *Muslim*, agentivi nomine signifikand "kel submisa [al Dee]"
* *Salāmah* signifika "sekurese"; bli usa in salutatione de livatione *ma' as-salāmah* ("[let vu vada] ye sekurese").
Jupitere (planete)

Jupitere es li sinkesmi planete fro li Sune e li maxim grandi de nusen Sunal sisteme. Jupitere e li altri gasosi gigantes – Saturne, Urane e Neptune – kelkitem es nomat “Jovial planetes“. Li Romanes nomad li planete fro li romani deo Jupiter (anke nomat Jove). Li astronomial simbole por li planete es stilistikat representatione del deon rigle de fulmine.

Li chinani, koreani, japonani e vietnamani kultures noma li planete kom li lignosi stele, segun li chinani Sink Elementes.

Liste del lunes de Jupitere:

* Metise
* Adrastea
* Amalthea
* Thebe
* Io
* Europa
* Ganymede
* Callisto
Kemie

**Kemie** es li sientie del materies. Lum inkluse li studio del kompositione, kemial reactiveso, strukture, e tretes de materie e del (fisikal e kemial) transformationes kel lus montra. 

## Subfakes
* Analiti kemie
* Fisikal kemie
* Kemial termodinamike
* Teorial kemie
* Nonorgani kemie
* Organi kemie
* Biokemie

## Vida anke

* Liste de kemiistes
* Molekule
* Atome
* Elemente
Kulture

Li vorde **kulture**, fro li latini *colō, -ēre*, kel signifika "kultiva", generalim refera a shablones de homal aktivitate e li simboli struktures kel dona signifiko a tal aktivitate. Diferanti definitiones de "kulture" reflekte diferant teorial bases por komprenda o kriteries por evalua homal aktivitate. Antropologes ordinarim usa li termine "kulture" por refera al universal homal poveso por klasifika, kodifika e komunika simbolim sen experienties. On ha longitem komprenda dis poveso kom definanti trete del genre ''Homo''. Tamen, primatologes ha identifika tretes de kulture inter nusen maxim proximi parentes in li animale regia.
Latinum

**Latinum** es ansieni Indo-Europani lingue. Originalim on parlad lu nur in Latium, li regione kel proximim sirkumdad Roma. Lu blid larjim parla kand lu esed li formal lingue del Romani Republike e del Romani Empereria. Plu tardim usat da medieval skolastes e li Romani Katoliki Eklesie, lu kontinuad viva durant multi sekles after li falio del Romani Empereria.
Liste de kemiistes

## Liste de [[Kemiiste|kemiistes]]
### A
*Abderhalden, Emil
*Arrhenius, Svante August 
### B
*Boyle, Robert

### C
### D
*Davy, Sir Humphry  
*Debye, Petrus Josephus Wilhelmus (Peter Joseph William)

### E
### F
*Fischer, Hermann Emil 
### G
### H
### I
### J
### K
### L
*Lavoisier, Antoine-Laurent
*Lewis, Gilbert Newton

### M

*Moissan, Henri
*Mulliken, Robert Sanderson

### N
*Nobel, Alfred

### O

*Onsager, Lars
*Ostwald, Wilhelm

### P
*Pauling, Linus Carl
*Pople, Sir John Anthony

### Q
### R
*Ramsay, Sir William
### S
*Soddy, Frederick

### T
### U
*Urey, Harold Clayton

### V
*Van 't Hoff, Jacobus Henricus 
*Von Baeyer, Johann Friedrich Wilhelm Adolf

### W
### X
### Y
### Z
Liste de aktores

Liste de sinematal, televisional e teatral aktores:
## A
## B
*Brando, Marlon

## C
## D
*Day, Doris

## E
## F
## G
## H
## I
## J
## K
## L
## M
## N
## o
## P
## Q
## R
## S
## T
## U
## V
## W
## X
## Y
## Z
Literature

* Ansieni Greki Literature 
** Hómeros
* Latini Literature
* Angli Lingue Literature 
** Literature del angli restoratione
** Li Hobite
* Italiani Lingue Literature
** Dante Alighieri

## Vida anke
* Liste de Autores
Lune

Li **Lune** (astronomi simbole: ) es li soli natural satelite del Tere. Kelkitem lu es nomat **Luna** (*lune* latinim) o **Selene** por distinkte lu ye li general vorde *lune* (natural satelites de altri planetes anke es nomat *lunes*). Lun simbole es kresente. Li termines *lunal*, *selene-/seleno-* e *sintion* (fro li Lunal dees *Selene* e *Sintia*) refera al Lune.

Li medivaloral distantie fro li Lune al Tere es 384 403 kilometres (238 857 mailes). Li diametre del Lune es 3 476 kilometres (2 160 mailes).

Li unesmi home-fat objekte kel abordad li Lune esed Luna 2 ye 1959. Li unesmi fotografures del ferni latere del Luna blid fa da Luna 3 ye li sami yare. Li unesmi homes abordad li Lune in Apollo 11 ye 1969.
Maral biologia

Maral biologia es li siential studio del plantes, animales e altri organismes kel habita in li oseane. Pro ke in biologia multi filumes,
families  e genres have kelki spesies kel habita in li mare e altris kel habita sur li lande, maral biologia klasifika spesies segun environmente e non segun taxonomie.

Es multi praktikal resones por studia maral biologia. Maral vivo es vasti fonte, kel provise manjaje, 
medisine e materies e anke helpa suporta rekreatione e turisme tra li omni monde. An fundamental nivele, maral vivo helpa determina li esential nature de nusen planete. Maral organismes produkte multu del oxigene kel nus spira e probablim helpa regla li klimate del Tere. Nusen litores es partim format e protektet da maral vivo e kelki maral organismes even helpa krea novi lande. Li oseane es vasti e kontena multi kuriosi e marvelosi kreatures.
Lingues

Li **lingue** es li forme oral de komunikatione del homes. Li monde have multi lingues: Anglum, spanum, fransum... Li anglum e spanum es li plu multi importanti lingues del monde.

Konstrukteti lingues

Latinum
*Latinidi lingues

**Altri indo-europani lingues**
*Balti lingues
*Germanidi lingues
*Slavi lingues

## Vida
*Liste de lingues
*Liste de linguistes
Liste de kanteres

Chefi pagine


## Liste de [[Kantere|kanteres]] de [[Opera|opera]]
### A
### B
### C
### D
### E
### F
### G
### H
### I
### J
### K
### L
### M
### N
### O

### P
### Q
### R
### S
### T
### U
### V
### W
### X
### Y
### Z

## Liste de [[Kantere|kanteres]] de [[Populari kante|populari kantes]]
### A
### B

*Brewer, Teresa

### C
*Cogan, Alma
*Como, Perry

### D
*Day, Doris
### E
### F
### G
### H
### I
### J

*James, Joni

### K
### L
### M
### N
### O

### P

*Page, Patti

### Q
### R
### S

*Shore, Dinah
*Storm, Gale

### T
### U
### V
### W
### X
### Y
### Z
Matematike

**Matematike** es li fake kel trakta konseptos kom quantitate, strukture, spatie e chanjo. Lu evolud (per uso de abstraktione e logikal resono) fro konto, kalkulatione, mesuro e li studio del formes e movos de fisikal objektes. Matematikistes explora tal konseptos, emant por formula nov konjektures e por establi lusen vereso per rigorosi deduktione fro aptim selektet axiomes e definitiones.

Savo e usa de basal matematike es expanset, kom lu ha es durant omni historie. Plubonisos de basal idees es vidabli in ansieni matematikal textes fro ansien Egipte, Mesopotamia e ansien India, e plu tardim li ansieni grekes introdukted plu grandi rigore. Depos li ansieni Grekes, li developo kontinuad intermitentim til li Renesanse del 16esmi sekle kand novi matematikal deskovratus interakted kun novi siential deskovratus. Li resulte esed akseleratione de komprendo kel ankore kontinua.

Disdi, on usa matematike trans li monde in multi fakes, inklusent sientie, injenieria, medisine e ekonomike. Li aplikatione de matematike in tal fakes, ofte nomat aplikat matematike, inspira e usa novi matematikal deskovros e ha kelkitem dukted al developo de totim novi fakes. Matematikistes anke studia puri matematike por lu self sin pensa de uli praktikal aplikatione, quankam altres povud plu tardim trova aplikationes.

## Etimologia

Li vorde "matematike" (grekim: μαθηματικά) veni fo li greki μάθημα (*máthēma*), kel signifika *lerno*, *studio*, *sientie*, e plus signifikeskad li plu angusti e plu teknikal signifiko "matematikal studio", even durant Klasik tempes. Lun adjektive es μαθηματικός (*mathēmatikós*), *relat lerno*, o *studiosi*, kel samiman signifiskeskad *matematikal*. Partikularim, *mathēmatikḗ tékhnē*, latinim *ars mathematica*, signifikad *li matematikal arte*.

Similim, un delk du scoles de penso, in pitagorisme did bli konosa kom li *mathēmatikoi* (μαθηματικοί), ke in ti tempe did signifika "lernantes" plu ke "matamatikistes" in un sense moderni.

In latinum li terme matematike did signifika "astrologia" (o kelkitem "astronomia") plu ke matematike; li signifikatione did chanja gradualim a lun signifikatione de disdi inter 1500 e 1800. Tum did resulta in kelki mistraduktes.

Exemplim, li notifiko de Sankti Augustin ke ke kristanes deve konsia danjere de *mathematici*, bli kelkitem mistradukte kom kondenatione de matematikistes.

## Definitione
## Matematike kom sientie
## Historie
## Inspiratione, puri e aplikati matematike e estetike
## Notatione, lingue e rigore
## Chefi temes
### Artimetike
### Algebra
### Geometria
### Analise
## Ares de matematike
### Fundamente e filosofia
### Puri matematike
#### Quanteso
#### Strukture
#### Spatie
#### Chanjo
### Aplikati matematike
#### Statistike e altri sienties de desisione
### Dosentie
### Praktiso
#### Aktiveso de expliro
## Relatione kon altri sienties
### Fisike

## Nombres

* Pi
* 0.999...

## Vida anke
* Historie de matematike 
* Liste de matematikistes
* Probableso e statistike
* Puri matematike
* Aplikat matematike
* Aritmetike
* Geometria
* Algebra
* Trigonometria
* Topologia
* Lude-teorie
Mensu

Li **mensus** es li dek-du divisiones del yare.

## Liste
*Januare
*Februare
*Marte
*Aprile
*Maye
*June
*Julie
*Auguste
*Septembre
*Oktobre
*Novembre
*Desembre